Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään; -
Viime viikolla, 16. syyskuuta, maailman juutalaisuus -
vietti vuoden merkittävintä ja tärkeintä päivää, Jom Kippuria, -
eli Suurta Sovituspäivää. Juutalaisessa kalenterissa -
kyse on seitsemännen, eli Tishri-kuun 10. päivästä.
Se on Israelissa juhlapäivä, -
jolloin kaikki on käytännössä kiinni ja toiminnat keskeytetty.
Se on myös täyden vuorokauden mittainen paastopäivä.
Tätä maan lähes täydellistä lukkoon menemistä on käytetty myös hyväksi
Israelin vihollisten toimesta. Vuonna 1973 Egypti ja Syyria aloittivat sodan -
tekemällä yhtaikaisen yllätyshyökkäyksen maahan -
juuri Jom Kippurina, jolloin myös maan armeija kyettiin yllättämään.
Hyökkäykset torjuttiin, mutta sen jälkeen Israel on joutunut -
varautumaan vastaavaan mahdollisuuteen ja -
pitää armeijaansa jatkuvassa hälytysvalmiudessa.
Jom Kippurin viimeisenä hetkenä puhalletaan suureen -
shofar-pasuunaan, ja siihen mennessä jokaisen, joka haluaa, -
että hänen nimensä on kirjoitettu Elämän kirjaan, on tehtävä parannus,
sillä shofarin äänen jälkeen uskotaan taivaan porttien sulkeutuvan.
Maailman juutalaisten merkittävin juhlapäivä on saanut lähes aina -
jotkut anti-semitistiset ääriryhmät reagoimaan väkivaltaisesti,-
eikä pelkästään Lähi-idässä, vaan myös muualla maailmassa.
Saksassa, Hagenin kaupungissa neljä ääri-islamistia -
yrittivät hyökätä kaupungin juutalaiseen synagogaan -
samaan aikaan kun siellä oli tarkoitus aloittaa Jom Kippur seremoniat.
Saksan poliisin erikoisjoukot olivat saaneet kuitenkin vihiä tulevasta -
ja onnistuivat estämään sen juuri ja juuri ajoissa ja -
pidättivät mainitut islamistit, joista nuorin oli vain 16-vuotias.
Edellisen kerran, kun Saksassa tehtiin Jom Kippurin aikaan, -
hyökkäys synagogaan, se tapahtui vuonna 2019.
Asialla olivat tuolloin uus-natsit, jotka surmasivat aseella ampuen -
kaksi henkilöä synagogan ulkopuolella, -
mutta eivät onnistuneet tunkeutumaan itse rakennukseen.
Edelliseen uutiseen viitaten, -
Israelin pahimmaksi viholliseksi ilmoittautunut Iran, -
on kirinyt ydinaseen tuotantoon liittyvää valmiuttaan yhä lähemmäksi.
Vielä muutamia viikkoja sitten arvioitiin, että Iranilla olisi -
ydinmateriaalia yhteen pommiin, kuluvan vuoden loppuun mennessä, -
niin nyt IAEA, YK:n alainen Kansainvälinen Atomienergiajärjestö -
ilmoitti tuon valmiuden olevan yhtä pommia varten -
enää vain viikkojen kysymys.
Kahteen pommiin Iran tarvitsee enää tuon mainitun loppuvuoden ja -
ja jopa alle vuoden kuluessa, Iran voi ilmoittautua ydinasevaltioksi.
IAEA ei ole myöskään voinut kontrolloida kaikkia Iranin -
ydinohjelmaan kuuluvia laitoksia, sillä Iranin viranomaisten mukaan -
IAEA:n asentamat kamerat olivat menneet rikki.
Vaikka neuvotteluja palata takaisin vuonna 2015 solmittuun -
JCPOA sopimukseen käydäänkin edelleen, ainakin nimellisesti, -
ei edes Yhdysvaltojen hallinto usko sopimukseen palaamiseen -
alkuperäisillä ehdoillaan olevan enää mahdollista.
Ainoa mitä Joe Bidenin hallinto aikoo tehdä, -
on pitää Irania koskevat sanktiot ennallaan, mutta se ei tunnu enää -
huolestuttavan Iranin uutta hallintoa, joka on saanut tuekseen -
sekä Venäjän, mutta ennen muuta Kiinan valtavan apupaketin.
Israel on siten jäämässä yksin kohtaamaan ydinaseistetun Iranin, -
ellei joku tai jotkut ryhmät sitten ryhdy sanoista tekoihin, -
ja estä Iranin ydintekniikan kehittymistä tavalla tai toisella.
Yhdistyneissä kansakunnissa, New Yorkissa, juhlittiin vuosi sitten,-
elokuussa 2020 solmitun ns. Aabrahamin sopimuksen vuosipäivää.
Sen pohjalta useat Persianlahden alueen sunni-islamistiset arabivaltiot -
olivat solmineet diplomaattiset suhteet Israelin kanssa.
Sama trendi on jatkunut myös muutamien pohjoisen Afrikan -
islamististen valtioiden kanssa.
Juhlapuheessaan Israelin YK-suurlähettiläs Gilad Erdan -
painotti näiden alkaneiden hyvien suhteiden merkitystä ja -
toivoi niiden laajentuvan koskemaan yhä useampia maita.
Hän painotti myös, että nämä maltilliset arabivaltiot tuntevat -
yhä suurempaa uhkaa shiia-islamistisen Iranin -
ja sen liittolaisryhmien taholta, niin Irakista, Syyriasta, Libanonista -
kuin myös Jemenistäkin käsin.
"Tunnemme ja jaamme yhteisen huolen näiden -
ystävällisten maiden kanssa Iranista käsin tulevaa uhkaa vastaan, -
ja Israel on iloinen voidessaan auttaa niitä -
kehittämään omaa puolustusvalmiuttaan.
Meidän Iron Dome, Rautakupoli järjestelmämme -
muodostaa merkittävän osan näiden maiden -
sekä myös Saudi-Arabian ilmatilan puolustamisesta -
niin drone- kuin raketti- ja ohjushyökkäyksiäkin vastaan", -
totesi suurlähettiläs Erdan.
Syksyn suuriin juhliin niin Israelissa kuin kaikkialla maailman -
juutalaisissa yhdyskunnissa, kuuluu Ros HaShanan ja Jom Kippurin lisäksi
ilman muuta myös Lehtimajajuhla, eli Sukkot.
Se on juutalaisen juhlakalenterin juhlista iloisin ja -
on ns. sadonkorjuun kiitosjuhla.
Palmunoksista ja bambusta rakennetut lehtimajat, eli sukkat, -
muistuttavat Israelin kansan 40vuotisen -
erämaavaelluksen asumuksista.
Aikaisempina vuosina sadonkorjaajat myös asuivat näissä -
pienissä majoissa pelloillaan, jottei aikaa kuluisi kotimatkoihin.
Sukkotin aikana, jota tänä vuonna juhlitaan 20-27.9. välisenä aikana -
vietetään aikaa juuri näissä lehtimajoissa.
Niissä aterioidaan, rukoillaan, seurustellaan ja jopa yövytään.
Juutalaisen perinteen mukaan lehtimajajuhla on jatkoa -
suurelle sovintopäivälle, Jom Kippurille, -
jolloin on paastottu vuorokauden ajan. Juhlaan kuuluu -
perheiden yhdessäolo ja vierailut toisten perheiden lehtimajoissa.
Toorassa kehotetaan juutalaisia ottamaan sukkotina neljä kasvilajia -
ja sitomaan ne yhteen tietyllä tavalla.
Nämä hedelmät ovat sitrushedelmä, palmunlehti, myrtinoksa ja pajunoksa.
Nämä kasvit pidetään esillä, kun kiitetään sadosta ja -
rukoillaan siunausta tulevalle satokaudelle.
Lehtimajajuhla-aika päättyy lain ilojuhlaan, Simhat Tooraan, -
jolloin Mooseksen kirjojen viimeiset jakeet luetaan -
ja aloitetaan Tooran lukeminen alusta.
Kristillisen perinteen mukaan Messias syntyi lehtimajajuhlan aikaan -
Beetlehemissä. Useat kristilliset oppineet uskovat -
Messiaan paluun tapahtuvan sukkotin aikaan.
Israelin uuden hallituksen ensimmäiset kuukaudet -
ovat olleet tuskien taivalta, jota ovat värittäneet useat epäonnistumiset.
Voimakas riippuvuus hallituksen arabikansanedustajien tuesta -
on samalla myös tiivistänyt opposition rivejä entisestään ja -
kulissien takana käydään jo poliittista kannunvalantaa -
seuraavan mahdollisen hallituksen kokoonpanosta.
TV kanava 12. mukaan viikko sitten käydyn -
parlamentin, eli Knessetin täysistunnon yhteydessä, -
entinen pääministeri Benjamin Netanjahu ja -
nykyinen puolustusministeri Benny Gantz, -
kävivät myös epävirallisia keskusteluja.
Samalla kun Benny Gantzin etsi Likudilta tukea erääseen -
hallituksen lakialoitteeseen, Netanjahu ehdotti hänelle -
mahdollisuutta, jonka hän oli tuonut esille jo -
ennen nykyisien hallituksen muodostamista.
Se tarkoittaisi sitä, että Gantzin johtama Sini-Valkoinen puolue -
eroaisi nykyisestä hallituksesta ja liittyisi Likudin johtamaan -
oikeisto-uskonnolliseen blokkiin, jossa Gantz saisi pääministerin paikan.
Vaikka Benny Gantzin esikunta ei tarttunutkaan suoraan ehdotukseen, -
poliittiset tarkkailijat arvioivat, että sitä ei suoraan hylättykään ja -
näin Gantzin johtamat Sini-Valkoiset saivat epäsuorasti -
lisää vaikutusvaltaa hallituksen sisällä.
Hieman alle neljä vuotta sitten, pian sen jälkeen, -
kun USA:n edellinen presidentti Trump oli allekirjoittanut -
Jerusalemin tunnustamista koskevan lain, -
Ranskassa, Toulousen kaupungin moskeijan imaami Mohamed Tatai, -
siteerasi moskeijassaan islamin profeetta Muhammadin määräystä, -
joka käskee surmaamaan juutalaiset.
Kyse on eräästä Muhammadin kaik- kein tunnetuimmasta määräyksestä, -
jota myös siteerataan islamilaisessa maailmassa ehkäpä kaikkein eniten.
Kyseisessä hadithin kohdassa, joka liittyy tulevaan Tuomiopäivän -
ajankohtaan ja muslimien viimeiseen suureen taisteluun -
juutalaisia vastaan, todetaan, että Tuomiopäivä ei tule, -
ennen kuin muslimit taistelevat juutalaisia vastaan.
Tuolloin juutalaiset piiloutuvat kivien ja puiden taakse, -
mutta kivet ja puut tulevat saamaan puhekyvyn ja ne huutavat;
Oi muslimi, Allahin palvelija, takanani piileskelee juutalainen, -
tule ja tapa hänet.
Paikallinen juutalaisten yhdistys haastoi imaamin oikeuteen -
kiihottamisesta kansanryhmää kohtaan, ja tapausta on käsitelty -
eri oikeusasteissa kuluneiden vuosien ajan.
Vihdoin, viikko sitten oikeus antoi päätöksensä, ja siinä todettiin, -
että imaami Tatain tarkoitus ei ollut kiihottaminen kansanryhmää vastaan,
vaan mainittu referointi oli vain osa -
Allahin palvelemiseen tarkoitettua seremoniaa.
Paikallinen juutalaisyhdistys oli erittäin pettynyt oikeuden päätökseen.
Paikalliset muslimiyhdistykset Ranskassa kiittelivät oikeutta -
kyseisestä päätöksestä.
Näin Jerusalem uutiset tällä kertaa. Muistathan edelleen rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola